Тацяна Караткевіч

**Таця́на Мікала́еўна Каратке́віч** ( 8 сакавіка 1977 году, Менск, БССР) — беларускі палітычны дзяяч, сябра Беларускай сацыял-дэмакратычнай партыі (Грамада) і грамадзкага аб’яднаньня «Гавары праўду!». Кандыдат на пасаду прэзыдэнта Рэспублікі Беларусь на выбарах 2015 году.

## Біяграфія
Нарадзілася 8 сакавіка 1977 году ў Менску. Бацька Тацяны Караткевіч родам зь вёскі Вугалеўшчына Талачынскага раёну, памёр, маці Наталя Мікітаўна Халецкая працуе на заводзе Амкадар. Тацяна Караткевіч скончыла 62-ю сярэднюю школу. Вышэйшую адукацыю атрымала ў БДПУ. У часе навучаньня ўступіла ў моладзевае крыло Беларускай сацыял-дэмакратычнай партыі. Пасьля заканчэньня БДПУ працавала там выкладчыцай псыхалёгіі. У часе выбараў Прэзыдэнта Беларусі ў 2001 годзе была сябрам ініцыятыўнае групы Сямёна Домаша. У часе выбараў Прэзыдэнта Беларусі ў 2006 годзе ўваходзіла ў ініцыятыўныя групы Аляксандра Казуліна. У 2012 годзе скончыла магістратуру БДУ. Займалася роварным спортам, уваходзіла ў моладзевую зборную СССР па гэтым відзе спорту. На прэзыдэнцкіх выбарах у 2010 годзе была даверанай асобай Уладзімера Някляева. На выбарах дэпутатаў Палаты Прадстаўнікоў Рэспублікі Беларусь у 2012 годзе балятавалася па Кальварыйскай выбарчай акрузе г. Менску. Дырэктар сацыяльнай установы «Сямейная пляцоўка». Былы муж Віталь Мікалевіч Караткевіч родам з Магілёва, тры гады вучыўся ў машынабудаўнічым у Магілёве, працуе будаўніком у прыватнай кампаніі, раней працаваў сьлесарам мэханазборачных работ. Ёсьць сын Елісей (2002-2003 г. нараджэньня).

## [[Прэзыдэнцкія выбары ў Беларусі 2015 году|Прэзыдэнцкія выбары 2015 году]]
Тацяна Караткевіч была вылучана арганізацыяй «Гавары праўду!» і падтрымана партыяй БНФ, таксама яе падтрымалі арганізацыі, якія ўваходзяць у кааліцыю «Народнага рэфэрэндуму», сярод якіх рух «За Свабоду». 16 ліпеня ЦВК зарэгістравала ініцыятыўную групу Тацяны Караткевіч, у якую ўвайшлі 1993 чалавекі. 10 верасьня зарэгістраваная кандыдаткай у Прэзыдэнты Беларусі, у лік давераных асобаў увайшлі 28 чалавек.

Перадвыбарная праграма Тацяны Караткевіч прадугледжвае 
# разьвіцьцё страхавой і прыватнай мэдыцыны пры захаваньні магчымасьці атрымаць бясплатнае мэдычнае абслугоўваньне;
# адмену аплаты за навучаньне ў дзяржаўных вышэйшых навучальных установах
# разьвіцьцё прыватных пэнсійных фондаў

Паводле афіцыйных вынікаў, на выбарах атрымала паразу. За яе аддалі галасы 4,44% выбаршчыкаў (другое месца).

## Пасьля 2015 году
У 2020 годзе Тацьцяна Караткевіч узначаліла ініцыятыўную групу па вылучэньні сустаршыні «Гавары праўду!» Андрэя Дзьмітрыева ў кандыдаты на прэзыдэнцкіх выбарах 2020 году. У 2024 годзе Караткевіч атрымала 15 сутак адміністрацыйнага арышту па палітычным артыкуле за «забароненую» фатаграфію ў яе сацыяльных сетках.

## Крыніцы

## Вонкавыя спасылкі

* Біяграфія на сайце арганізацыі «Гавары Праўду»
* 
* 
* 
* Тацяна Караткевіч на Instagram
* Татьяна Короткевич У Кантакце
* 

Катэгорыя:Нарадзіліся ў Менску
Катэгорыя:Выкладчыкі БДПУ імя Максіма Танка
Катэгорыя:Беларускія палітыкі
Катэгорыя:Сябры Беларускай сацыял-дэмакратычнай Грамады
Катэгорыя:Кандыдаты ў прэзыдэнты Рэспублікі Беларусь
Катэгорыя:Беларускія жанчыны
Катэгорыя:Выпускнікі Беларускага дзяржаўнага пэдагагічнага ўнівэрсытэту